Diari Oficial de la Generalitat Valenciana


Sumari del DOGV 3125, del 19-11-1997 (1997/11424)

RESOLUCIÓ de 24 d'octubre de 1997, de la Direcció General de Funció Pública, per la qual s'executa la Sentència núm. 2195/97, del Tribunal Superior de Justícia de la Comunitat Valenciana.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3125

Data del DOGV
:   19-11-1997

Secció del DOGV
:   ADMINISTRACIÓ DE JUSTÍCIA - CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1997/11215


Organisme emissor
:   Conselleria d'Economia, Hisenda i Administració Pública

Tipus de document
:   Resolució

3796 RESOLUCIÓ de 24 d'octubre de 1997, de la Direcció General de Funció Pública, per la qual s'executa la Sentència núm. 2195/97, del Tribunal Superior de Justícia de la Comunitat Valenciana. [97/X11309]
  
Amb data de l'1 de març de 1995, el Jutjat Social núm. 1 de València va dictar Sentència núm. 161/95 en les interlocutòries de judici verbal instats per Sra. Matilde Giménez Chicharro, Sr. José Olmos Genovés i Sr. Manuel Peñarrocha López, en virtut de la qual, estimant les demandes formulades pels recurrents, es declarava el caràcter indefinit de la relació existent entre els demandants i l'organisme demandat i la seua condició de fixos de plantilla.
  
Vista la Sentència núm. 2195/97, de 16 de setembre de 1997, de la Sala Social del Tribunal Superior de Justícia de la Comunitat Valenciana, recaiguda en el recurs de suplicació interposat contra la Sentència de data de l'1 de març de 1995 abans referida, la part dispositiva de la qual és del següent tenor literal: "Estimem en part el recurs de suplicació interposat en nom de l'administració de la Generalitat Valenciana contra la sentencia dictada pel Jutjat Social núm. 1 dels de València i la seua província, el dia 1 de març de 1995, en procés sobre drets seguit a instància de la Sra.. Matilde Giménez Chicharro, el Sr. José Olmos Genovés i el Sr. Manuel Peñarrocha López contra aquesta Administració Pública (Conselleria de Treball i Afers Socials) i revoquem parcialment aquesta sentència, en l'exclusiu sentit de suprimir de la seua decisió la frase "i la seua condició de fixos de plantilla", confirmant-la en les altres.
  
Vist que els demandants, transferits a la Generalitat Valenciana per Reial Decret 1.371/1992, de 13 de novembre, van subscriure amb l'administració autonòmica contracte d'interinitat el 21 de juliol de 1993.
  
Vistes les resolucions de 6 de setembre de 1996, del director general per a la Modernització de les Administracions Públiques, per la qual es reconeix al Sra. Matilde Giménez Chicharro i al Sr. Manuel Peñarrocha López, la seua pertinença a la categoria professional de tècnic de Programes de Formació Professional Ocupacional, així com les retribucions corresponents al grup A, complement de destinació 17 i complement específic E024.
  
Per tant, i segons el que disposen els articles 118 de la Constitució Espanyola i 17.2 de la Llei Orgànica del Poder Judicial, segons els quals és obligatori el compliment de les sentències i altres resolucions fermes de jutges i tribunals i en ús de les competències que legalment tinc conferides, resolc:
  
Primer
  
Reconèixer el caràcter indefinit de la relació existent entre la Sra. Matilde Giménez Chicharro (NRP 53043796M1), el Sr. José Olmos Genovés (NRP 83588564B.0) i el Sr. Manuel Peñarrocha López (NRP 99890767J2) i la Generalitat Valenciana, amb tots els efectes econòmics i administratius inherents des del 21 de juliol de 1993, els quals queden adscrits amb caràcter definitiu als llocs de treball que actualment ocupen, núm. 16.609, núm. 16.612 i núm. 16.614, respectivament, "tècnics mitjans de Formació i Inserció Professional" de la Conselleria d'Ocupació, Indústria i Comerç, sense perjudici del que disposen les resolucions de 6 de setembre de 1996 sobre reconeixement de categoria professional a la Sra. Matilde Giménez Chicharro i al Sr. Manuel Peñarrocha López.
  
Segon
  
Per part de la Conselleria d'Economia, Hisenda i Administració Pública, se formalitzaran els corresponents contractes laborals fixos els interessats.
  
Tercer
  
Per part de la Conselleria d'Ocupació, Indústria i Comerç s'estendran les oportunes diligències de presa de possessió, que seran posteriorment trameses a la Direcció General de Funció Pública per a la seua anotació en el registre de personal de l'administració del Consell de la Generalitat Valenciana.